CI ออกหุ้นกู้ 300 ลบ.อายุ 3 ปี ชูดอกเบี้ย 4.3%
CI ออกหุ้นกู้ 300 ลบ.อายุ 3 ปี ชูดอกเบี้ย 4.3% เปิดจอง 22-24 ส.ค.59
2 ส.ค. 2559

บริษัท ชาญอิสสระ ดีเวล็อปเมนท์ จำกัด (มหาชน) หรือ CI ระบุว่า บริษัทได้ยื่นแบบแสดงรายการการเสนอขายหุ้นกู้ของบริษัทต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) รวมมูลค่าไม่เกิน 300 ล้านบาท อายุ 3 ปี ครบกำหนดไถ่ถอนปี พ.ศ. 2562 อัตราดอกเบี้ยคงที่ร้อยละ 4.3 ต่อปี เสนอขายให้แก่ผู้ลงทุนสถาบันและผู้ลงทุนรายใหญ่ เปิดจองซื้อระหว่างวันที่ 22-24 ส.ค. 59 โดยบล.เคที ซีมิโก้ เป็นผู้จัดการการจัดจำหน่าย 
อันดับความน่าเชื่อถือของผู้ออกหุ้นกู้ที่ระดับ BBB- โดยบริษัท ทริสเรทติ้ง จำกัด เมื่อวันที่ 11 ก.ค. 59
บริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้เพื่อใช้ในการลงทุนในโครงการต่าง ๆ ของบริษัทและใช้เป็นเงินทุนหมุนเวียน